Mallesen
భారత్‌ సంఘాలతో మలేసియా పామాయిల్‌ మండలి ఒప్పందాలు
హైదరాబాద్‌:ముంబై డబ్బావాలా అసోసియేషన్‌, సాల్వెంట్‌ ఎక్స్‌ట్రాక్టర్స్‌ అసోసియేషన్‌లతో మలేసియాన్‌ పామ్‌ ఆయిల్‌ కౌన్సిల్‌ అవగాహన ఒప్పందాలుచేసుకుంది. మలేసియా ప్రధాని హాజీమహ్మద్‌ నజీబ్‌ బిన్‌ తున్‌హాజీ అబ్దుల్‌ రజాక్‌ దేశ పర్యటనను పురస్కరించుకుని ఈ సంఘాలతో పామాయిల్‌ ఉత్పాదన, మార్కెట్‌ అభివృద్ధికి మద్దతు కార్యకలాపాలకోసం అవగాహన ఒప్పందాలుచేసు కుంది. మలేసియాలోని కౌలాలంపూర్‌లో కేంద్ర కార్యాలయంఉన్న మలేసియన్‌ పామా యిల్‌ కౌన్సిల్‌ భారతీయకస్టమర్లు, ఆహార తయారీదారులు, అంతిమ వినియోగదారు ల్లో మలేసియన్‌ పామాయిల్‌కు విస్తృత ప్రాచుర్యం లభించేలా చూసేందుకు వీలుగా భారత్‌లో సంబంవధిత వ్యాపార సంస్థలతోకలిసి పనిచేసేందుకు ఆసక్తితో ఉందన్నారు.
ఐదువేలమంది సభ్యులతతో ఉన్న ముంబై డబ్బావాలా అసోసియేషన్‌, ముంబైమెట్రో పాలిటన్‌ అంతటా కూడా తాజా ఆహారాన్ని లంచ్‌బాక్స్‌లద్వారా అందిస్తున్నది. ముంబై లో ఈ సంస్థ రోజుకు రెండులక్షల డబ్బాలను అందిస్తున్నారు. అలాగే సాల్వెంట్‌ ఎక్స్‌ట్రాక్టర్స్‌ అసోసియేషన్‌ కూడా 1963లో ఆవిర్భవిం చింది. వివిధ వంటనూనెలు, ఫీడ్‌, మైనర్‌ ఆయిల్స్‌, నూనెగింజల ఎగుమతులకు సంబం ధించి వాణిజ్య ప్రోత్సాహక సంస్థగా కొనసాగు తోంది. మొత్తం 850మందికిపైగా సభ్యులున్న ఈ సంఘాలతో మలేసియా పామాయిల్‌ మండలి అవగాహన ఒప్పందం చేసుకోవడం పట్ల వర్తక వాణిజ్యసంఘాలు సంతోషం వ్యక్తం చేసాయి. పామాయిల్‌ వినియోగం, పోషకాలు, ఆరోగ్యగుణాలపై కస్టమర్లలో అవగాహన కల్పించడం, మలేసియా వంట నూనెల సుగుణాలు ప్రయోజనాలపై సమాచారం. అపోహలు తొలగించడం, మేకిన్‌ ఇండియా భావనతో వంటనూనెల్లో స్వయంసమృద్ధి సాధించేలా సహకరించడం వంటి లక్ష్యాలతో ఈ ఒప్పందం జరిగిందని మండలి ప్రతినిధులు వివరించారు.